《寒食前三日携家至丁山》
宋代·韩元吉

春事已过半，豫怀风雨忧。
苦无亲朋乐，自携儿女游。
丁山峙城南，老稚载一舟。
狭径登诘曲，轩窗居上头。
遐观接去鸟，俯视临清流。
溪花正烂漫，堤柳绿且柔。
杳霭烟云间，前瞻帝王州。
田野乱棋布，山川莽相缪。
闰妻不能饮，取酒自劝酬。
鲜妆谁家妇，造席为我讴。
风光亦可醉，景物似见留。
惜无百金资，买此林壑比。
岁月实易得，里闾尚沈浮。
归来暮钟响，蘋风动沧洲。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。